TASCO ประกาศกำไร Q2 โตก้าวกระโดดกว่า 700 เท่าตัว! หลังยอดขายยางมะตอยพุ่ง
TASCO ประกาศกำไร Q2/58 โตก้าวกระโดดกว่า 700 เท่าตัว! มาที่ 1.32 พันลบ. จาก 1.70 ลบ. เมื่อปีก่อน หลังยอดขายยางมะตอยพุ่ง ขณะที่ช่วง 6 เดือนแรกมีกำไร 2.44 พันลบ. เพิ่มขึ้น 857% จาก 255.35 ลบ. เมื่อปีก่อน พร้อมประกาศจ่ายปันผล 0.30 บ./หุ้น XD วันที่ 26 ส.ค.58 กำหนดจ่ายปันผล 10 ก.ย.นี้
14 ส.ค. 2558

บริษัท ทิปโก้แอสฟัลท์ จำกัด (มหาชน) หรือ TASCO รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 1.32 พันล้านบาท หรือมีกำไรสุทธิ 0.855 บาทต่อหุ้น เพิ่มขึ้น 77207% หรือราว 700 เท่าตัว จากช่วงเดียวกันของปีก่อนที่มีกำไรสุทธิ 1.70 ล้านบาท หรือมีกำไรสุทธิ 0.001 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 2.44 พันล้านบาท หรือ 1.589 บาทต่อหุ้น เพิ่มขึ้น 857% จากช่วงเดียวกันของปีก่อนที่มีกำไรสุทธิ 255.35 ล้านบาท หรือ 0.167 บาทต่อหุ้น
ทั้งนี้ผลการดำเนินงานดังกล่าวที่กำไรเพิ่มขึ้น เนื่องจากมียอดขายผลิตภัณฑ์ยางมะตอยเพิ่มขึ้น เนื่องจากความต้องการของตลาดส่งออกปรับขึ้นอย่างมาก